title: Padomes Lēmums (ES) 2019/1028 (2019. gada 14. jūnijs) par nostāju, kas Eiropas Savienības vārdā jāieņem Starptautiskās Olīvu padomes Dalībnieku padomē attiecībā uz olīveļļai un olīvu izspaidu eļļai piemērojamajiem tirdzniecības standartiem

text:
                  24.6.2019

                  LV

                  Eiropas Savienības Oficiālais Vēstnesis

                  L 167/24

         PADOMES LĒMUMS (ES) 2019/1028
         (2019. gada 14. jūnijs)
         par nostāju, kas Eiropas Savienības vārdā jāieņem Starptautiskās Olīvu padomes Dalībnieku padomē attiecībā uz olīveļļai un olīvu izspaidu eļļai piemērojamajiem tirdzniecības standartiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 3. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     2015. gada Starptautiskais nolīgums par olīveļļu un galda olīvām (“Nolīgums”) saskaņā ar Padomes Lēmumu (ES) 2016/1892 (1) Savienības vārdā tika parakstīts 2016. gada 18. novembrī ANO galvenajā mītnē Ņujorkā, ņemot vērā tā noslēgšanu vēlāk. Nolīgums saskaņā ar tā 31. panta 2. punktu provizoriski stājās spēkā 2017. gada 1. janvārī.

                     (2)

                     Nolīgums tika noslēgts 2019. gada 17. maijā ar Padomes Lēmumu (ES) 2019/848 (2).

                     (3)

                     Ievērojot Nolīguma 7. panta 1. punktu, Starptautiskās Olīvu padomes Dalībnieku padomei (“Dalībnieku padome”) ir jāpieņem lēmumi, ar kuriem groza olīveļļai un olīvu izspaidu eļļai piemērojamos tirdzniecības standartus.

                     (4)

                     Dalībnieku padomei 109. sesijā 2019. gada 17.–21. jūnijā ir jāpieņem lēmumi, ar kuriem groza olīveļļai un olīvu izspaidu eļļai piemērojamos tirdzniecības standartus.

                     (5)

                     Ir lietderīgi noteikt nostāju, kas Savienības vārdā ir jāieņem Dalībnieku padomē, jo pieņemamajiem lēmumiem būs juridiskas sekas Savienībai attiecībā uz starptautisko tirdzniecību ar pārējiem Starptautiskās Olīvu padomes (SOP) dalībniekiem un tie var būtiski ietekmēt Savienības tiesību aktu saturu, proti, attiecībā uz olīveļļas tirdzniecības standartiem, kurus Komisija pieņēmusi, ievērojot 75. pantu Eiropas Parlamenta un Padomes Regulā (ES) Nr. 1308/2013 (3).

                     (6)

                     Lēmumi, kas jāpieņem Dalībnieku padomei, attiecas uz šādu elementu pārskatīšanu: nosaukums, precizitātes un skaitļu robežas, hromatogrammas, precizitātes vērtības un atsauces uz citiem dokumentiem. Komisijas un dalībvalstu zinātniskie un tehniskie olīveļļas eksperti ir plaši apspriedušies par šiem lēmumiem. Tie palīdzēs nodrošināt olīveļļas standartu starptautisko harmonizāciju un izveidos satvaru, kas nodrošinās godīgu konkurenci olīveļļas nozares produktu tirdzniecībā. Minētie lēmumi tāpēc būtu jāatbalsta, un tādēļ būs vajadzīgi grozījumi Komisijas Regulā (EEK) Nr. 2568/91 (4).

                     (7)

                     Ja minēto Dalībnieku padomes lēmumu pieņemšana 109. sesijā tiek atlikta, jo daži dalībnieki nevar dot savu piekrišanu, šā lēmumā pielikumā izklāstītā nostāja Savienības vārdā būtu jāieņem iespējamā procedūrā, ar ko Dalībnieku padome uz Nolīguma 10. panta 6. punkta pamata lēmumus pieņem sarakstes ceļā. Procedūra, ar ko lēmumus pieņem sarakstes ceļā, būtu jāuzsāk pirms Dalībnieku padomes nākamās kārtējās sesijas 2019. gada novembrī.

                     (8)

                     Lai aizsargātu Savienības intereses, Savienības pārstāvjiem Dalībnieku padomē vajadzētu atļaut prasīt, lai Dalībnieku padomes 109. sesijā tiek atlikta lēmumu pieņemšana, ar kuriem groza olīveļļai un olīvu izspaidu eļļai piemērojamos tirdzniecības standartus, ja jauna zinātniskā vai tehniskā informācija, kas iesniegta pirms minētās sesijas vai tās laikā, liek apšaubīt Savienības vārdā ieņemamo nostāju,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem Dalībnieku padomes 109. sesijā 2019. gada 17.–21. jūnijā vai procedūrā, ar ko Dalībnieku padome lēmumus pieņem sarakstes ceļā un kas jāuzsāk pirms tās nākamās kārtējās sesijas 2019. gada novembrī, attiecībā uz olīveļļai un olīvu izspaidu eļļai piemērojamajiem tirdzniecības standartiem, ir izklāstīta pielikumā.

            2. pants
            Ja 1. pantā minēto nostāju varētu ietekmēt jauna zinātniskā vai tehniskā informācija, kas iesniegta pirms Dalībnieku padomes 109. sesijas vai tās laikā, Savienība prasa, lai lēmumu pieņemšanu, ar kuriem groza olīveļļai un olīvu izspaidu eļļai piemērojamos tirdzniecības standartus, Dalībnieku padomē atliek līdz brīdim, kad ir noteikta Savienības nostāja, kas pamatojas uz minēto jauno informāciju.

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 14. jūnijā

                  Padomes vārdā –

                  priekšsēdētājs

               E.O. TEODOROVICI

            (1)  Padomes Lēmums (ES) 2016/1892 (2016. gada 10. oktobris) par to, lai Eiropas Savienības vārdā parakstītu un provizoriski piemērotu 2015. gada Starptautisko nolīgumu par olīveļļu un galda olīvām (OV L 293, 28.10.2016., 2. lpp.).

            (2)  Padomes Lēmums (ES) 2019/848 (2019. gada 17. maijs) par to, lai Eiropas Savienības vārdā noslēgtu 2015. gada Starptautisko nolīgumu par olīveļļu un galda olīvām (OV L 139, 27.5.2019., 1. lpp.).

            (3)  Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

            (4)  Komisijas Regula (EEK) Nr. 2568/91 (1991. gada 11. jūlijs) par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

            PIELIKUMS
            Savienība atbalsta šādus grozījumus, kas SOP metodēs izdarāmi Dalībnieku padomes 109. sesijā 2019. gada 17.–21. jūnijā vai procedūrā, ar ko Dalībnieku padome lēmumus pieņem sarakstes ceļā un kas jāuzsāk pirms nākamās kārtējās sesijas 2019. gada novembrī:

                        —

                        metodes COI/T.20/Doc. Nr. 19/Rev. 5 (“Spektrofotometriskā analīze UV spektrā”) pārskatīšana, ar kuru svītro vienu absolūto vērtību un pārskata precizitātes vērtības,

                        —

                        metodes COI/T.20/Doc. Nr. 42-2/Rev. 3 (“Starptautiskās Olīvu padomes pieņemto analīzes metožu precizitātes vērtības”) pārskatīšana, kurā pārskata precizitātes vērtības, kas saistītas ar metodēm COI/T.20/Doc. Nr. 19 un COI/T.20/Doc. n. 26,

                        —

                        metodes COI/T.20/Doc. Nr. 26/Rev.4 (“Sterīnu sastāva un satura un spirtu savienojumu noteikšana ar kapilārās kolonnas gāzes hromatogrāfiju”) pārskatīšana, kurā pārskata nosaukumu, precizitātes un skaitļu robežas un hromatogrammas.

                  Tehniskiem pielāgojumiem citās SOP metodēs vai dokumentos Savienības pārstāvji Dalībnieku padomē bez turpmāka Padomes lēmuma var piekrist tad, ja minētie tehniskie pielāgojumi izriet no pirmajā daļā minētajiem grozījumiem.


title: Padomes Lēmums (ES) 2019/1029 (2019. gada 18. jūnijs) par nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem izmainīt ANO Noteikumus Nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 un 145, attiecībā uz priekšlikumiem izmainīt Vispārējos tehniskos noteikumus (VTN) Nr. 15 un Nr. 19, attiecībā uz priekšlikumu grozīt Savstarpējo rezolūciju M.R.2, attiecībā uz priekšlikumu par vieniem jauniem ANO noteikumiem un attiecībā uz priekšlikumiem grozīt atļaujas izstrādāt VTN

text:
                  24.6.2019

                  LV

                  Eiropas Savienības Oficiālais Vēstnesis

                  L 167/27

         PADOMES LĒMUMS (ES) 2019/1029
         (2019. gada 18. jūnijs)
         par nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem izmainīt ANO Noteikumus Nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 un 145, attiecībā uz priekšlikumiem izmainīt Vispārējos tehniskos noteikumus (VTN) Nr. 15 un Nr. 19, attiecībā uz priekšlikumu grozīt Savstarpējo rezolūciju M.R.2, attiecībā uz priekšlikumu par vieniem jauniem ANO noteikumiem un attiecībā uz priekšlikumiem grozīt atļaujas izstrādāt VTN
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ar Padomes Lēmumu 97/836/EK (1) Savienība pievienojās Apvienoto Nāciju Organizācijas Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”). Pārskatītais 1958. gada nolīgums stājās spēkā 1998. gada 24. martā.

                     (2)

                     Ar Padomes Lēmumu 2000/125/EK (2) Savienība pievienojās Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”). Paralēlais nolīgums stājās spēkā 2000. gada 15. februārī.

                     (3)

                     Ievērojot Pārskatītā 1958. gada nolīguma 1. pantu un Paralēlā nolīguma 6. pantu, Pārskatītā 1958. gada nolīguma Administratīvā komiteja un Paralēlā nolīguma Izpildkomiteja (“ANO EEK attiecīgās komitejas”) attiecīgā gadījumā var pieņemt priekšlikumus izmainīt ANO Noteikumus Nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 un 145, priekšlikumus izmainīt Vispārējos tehniskos noteikumus (VTN) Nr. 15 un Nr. 19, priekšlikumu grozīt Savstarpējo rezolūciju M.R.2, priekšlikumu par vieniem jauniem ANO noteikumiem un priekšlikumus grozīt atļaujas izstrādāt VTN (“megalēmums”).

                     (4)

                     Pasaules foruma 178. sesijā, kas notiks no 2019. gada 24. līdz 28. jūnijam, ANO EEK attiecīgās komitejas plāno pieņemt megalēmumu par administratīvajiem noteikumiem un vienotām tehniskajām prasībām riteņu transportlīdzekļu, aprīkojuma un detaļu, ko var uzstādīt un/vai lietot riteņu transportlīdzekļos, apstiprināšanai un vispārējiem tehniskajiem noteikumiem.

                     (5)

                     Ir lietderīgi noteikt nostāju, kas Savienības vārdā jāieņem ANO EEK attiecīgajās komitejās attiecībā uz ANO noteikumu priekšlikumu pieņemšanu, jo ANO noteikumi Savienībai būs saistoši un varēs būtiski ietekmēt Savienības tiesību aktu saturu transportlīdzekļu tipa apstiprināšanas jomā.

                     (6)

                     Ar Eiropas Parlamenta un Padomes Direktīvu 2007/46/EK (3) dalībvalstu apstiprināšanas sistēmas tika aizstātas ar Savienības apstiprināšanas procedūru un tika izveidota saskaņota sistēma, kas ietver administratīvus noteikumus un vispārējas tehniskās prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu noteikumi, kas pieņemti saskaņā ar Pārskatīto 1958. gada nolīgumu (“ANO noteikumi”), tika iestrādāti ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš Direktīvas 2007/46/EK pieņemšanas ANO noteikumi aizvien plašāk ir tikuši iestrādāti Savienības tiesību aktos.

                     (7)

                     Ņemot vērā pieredzi un tehnikas attīstību, ir jāpapildina prasības attiecībā uz dažiem elementiem vai rādītājiem, uz kuriem attiecas ANO Noteikumi Nr. 17, 24, 30, 44, 64, 75, 78, 79, 83, 85, 90, 115, 117, 129, 138, 139 un 140, un jāgroza ANO Vispārējie tehniskie noteikumi Nr. 15 un Nr. 19. Turklāt ir jālabo daži noteikumi ANO Noteikumos Nr. 14, 51, 83, 129 un 145 un ANO Vispārējos tehniskajos noteikumos Nr. 15. Visbeidzot, ir jāpieņem jaunas prasības attiecībā uz uzlaboto ārkārtas bremzēšanas sistēmu,

               IR PIEŅĒMUSI ŠO LĒMUMU.

            1. pants
            Nostāja, kas Pasaules foruma 178. sesijā, kura notiks no 2019. gada 24. līdz 28. jūnijam, Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildkomitejā, ir balsojumā atbalstīt šā lēmuma pielikumā norādītos priekšlikumus.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 18. jūnijā

                  Padomes vārdā –

                  priekšsēdētājs

               P. DAEA

            (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) (OV L 346, 17.12.1997., 78. lpp.).

            (2)  Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) (OV L 35, 10.2.2000., 12. lpp.).

            (3)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).

            PIELIKUMS

                        Noteikumi Nr.

                        Darba kārtības punkts

                        Dokumenta atsauce (1)

                        14

                        Priekšlikums par ANO Noteikumu Nr. 14 (Drošības jostu stiprinājumi) 07. grozījumu sērijas 6. papildinājuma 1. labojumu

                        ECE/TRANS/WP.29/2019/56

                        17

                        Priekšlikums par ANO Noteikumu Nr. 17 (Sēdekļu izturība) 09. grozījumu sērijas 1. papildinājumu

                        ECE/TRANS/WP.29/2019/35

                        24

                        Priekšlikums par ANO Noteikumu Nr. 24 (Redzami piesārņotāji, kompresijaizdedzes motoru jaudas mērīšana (dīzeļmotoru dūmainība)) 03. grozījumu sērijas 5. papildinājumu

                        ECE/TRANS/WP.29/2019/41

                        30

                        Priekšlikums par ANO Noteikumu Nr. 30 (Vieglo automobiļu un to piekabju riepas) 02. grozījumu sērijas 21. papildinājumu

                        ECE/TRANS/WP.29/2019/50

                        44

                        Priekšlikums par ANO Noteikumu Nr. 44 (Bērnu ierobežotājsistēmas) 04. grozījumu sērijas 16. papildinājumu

                        ECE/TRANS/WP.29/2019/36

                        51

                        Priekšlikums par ANO Noteikumu Nr. 51 (M un N kategorijas transportlīdzekļu troksnis) 03. grozījumu sērijas 4. papildinājumu

                        ECE/TRANS/WP.29/2019/51

                        64

                        Priekšlikums par ANO Noteikumu Nr. 64 (Pagaidu lietošanas rezerves vienība, nulles spiediena riepas) 03. grozījumu sērijas 1. papildinājumu

                        ECE/TRANS/WP.29/2019/52

                        75

                        Priekšlikums par ANO Noteikumu Nr. 75 (Motociklu/mopēdu riepas) sākotnējās grozījumu sērijas 18. papildinājumu

                        ECE/TRANS/WP.29/2019/53

                        78

                        Priekšlikums par ANO Noteikumu Nr. 78 (Motociklu bremzēšana) 04. grozījumu sērijas 1. papildinājumu

                        ECE/TRANS/WP.29/2019/46

                        79

                        Priekšlikums par ANO Noteikumu Nr. 79 (Stūres iekārta) 03. grozījumu sērijas 1. papildinājumu

                        ECE/TRANS/WP.29/2019/73

                        83

                        Priekšlikums par ANO Noteikumu Nr. 83 (M1 un N1 kategorijas transportlīdzekļu emisijas) 06. grozījumu sērijas 13. papildinājumu

                        ECE/TRANS/WP.29/2019/42

                        83

                        Priekšlikums par ANO Noteikumu Nr. 83 (M1 un N1 kategorijas transportlīdzekļu emisijas) 07. grozījumu sērijas 9. papildinājumu

                        ECE/TRANS/WP.29/2019/43

                        83

                        Priekšlikums par ANO Noteikumu Nr. 83 (M1 un N1 kategorijas transportlīdzekļu emisijas) 07. grozījumu sērijas 8. papildinājuma 1. labojumu

                        ECE/TRANS/WP.29/2019/60

                        85

                        Priekšlikums par ANO Noteikumu Nr. 85 (Lietderīgās jaudas un 30 minūšu jaudas mērīšana) 9. papildinājumu

                        ECE/TRANS/WP.29/2019/44

                        90

                        Priekšlikums par ANO Noteikumu Nr. 90 (Bremžu maiņas detaļas) 02. grozījumu sērijas 5. papildinājumu

                        ECE/TRANS/WP.29/2019/47

                        115

                        Priekšlikums par ANO Noteikumu Nr. 115 (Sašķidrinātās naftas gāzes jeb LPG un saspiestās dabasgāzes jeb CNG modernizētās sistēmas) 8. papildinājumu

                        ECE/TRANS/WP.29/2019/45

                        117

                        Priekšlikums par ANO Noteikumu Nr. 117 (Riepu rites pretestība, rites troksnis un saķere ar slapju virsmu) 02. grozījumu sērijas 10. papildinājumu

                        ECE/TRANS/WP.29/2019/54

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) sākotnējās grozījumu sērijas 9. papildinājumu

                        ECE/TRANS/WP.29/2019/37

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) 01. grozījumu sērijas 6. papildinājumu

                        ECE/TRANS/WP.29/2019/38

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) 02. grozījumu sērijas 5. papildinājumu

                        ECE/TRANS/WP.29/2019/39

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) 03. grozījumu sērijas 2. papildinājumu

                        ECE/TRANS/WP.29/2019/40

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) sākotnējās redakcijas 3. labojumu

                        ECE/TRANS/WP.29/2019/58

                        129

                        Priekšlikums par ANO Noteikumu Nr. 129 (Uzlabotās bērnu ierobežotājsistēmas) 03. grozījumu sērijas 1. labojumu

                        ECE/TRANS/WP.29/2019/59

                        138

                        Priekšlikums par ANO Noteikumu Nr. 138 (Klusi autotransporta līdzekļi) 01. grozījumu sērijas 1. papildinājumu

                        ECE/TRANS/WP.29/2019/55

                        139

                        Priekšlikums par ANO Noteikumu Nr. 139 (Bremžu palīgsistēmas) 2. papildinājumu

                        ECE/TRANS/WP.29/2019/48

                        140

                        Priekšlikums par ANO Noteikumu Nr. 140 (Elektroniskā stabilitātes vadība) 3. papildinājumu

                        ECE/TRANS/WP.29/2019/49

                        145

                        Priekšlikums par ANO Noteikumu Nr. 145 (ISOFIX stiprinājumu sistēmas, ISOFIX augšējās siksnas stiprinājumi un i-Size sēdvietas) sākotnējās redakcijas 1. labojumu

                        ECE/TRANS/WP.29/2019/57

                        Jauni ANO noteikumi

                        Priekšlikums par jauniem ANO noteikumiem: vienoti noteikumi par transportlīdzekļu apstiprināšanu attiecībā uz uzlabotu avārijas bremzēšanas sistēmu (AEBS) M1 un N1 kategorijas transportlīdzekļiem

                        ECE/TRANS/WP.29/2019/61

                        VTN Nr.

                        Darba kārtības punkts

                        Dokumenta atsauce

                        15

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) 5. grozījumu

                        ECE/TRANS/WP.29/2019/62

                        15

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) labojumu; tikai franču valodas teksts

                        ECE/TRANS/WP.29/2019/66

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) 1. grozījuma labojumu; tikai franču valodas teksts

                        ECE/TRANS/WP.29/2019/67

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) 2. grozījuma labojumu; tikai franču valodas teksts

                        ECE/TRANS/WP.29/2019/68

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) 3. grozījuma labojumu; tikai franču valodas teksts

                        ECE/TRANS/WP.29/2019/69

                        Priekšlikums par ANO VTN Nr. 15 (Vispārēji harmonizētās vieglo transportlīdzekļu testa procedūras (WLTP)) 4. grozījuma labojumu; tikai franču valodas teksts

                        ECE/TRANS/WP.29/2019/70

                        19

                        Priekšlikums par ANO VTN Nr. 19 (Iztvaikošanas emisiju testa procedūras Vispārēji harmonizētajām vieglo transportlīdzekļu testa procedūrām (EVAP WLTP)) 2. grozījumu

                        ECE/TRANS/WP.29/2019/64

                        Savstarpējās rezolūcijas Nr.

                        Darba kārtības punkts

                        Dokumenta atsauce

                        M.R.2

                        Priekšlikums par Savstarpējās rezolūcijas Nr. 2 par transportlīdzekļa spēkiekārtas sistēmas definīcijām 1. grozījumu

                        ECE/TRANS/WP.29/2019/71

                        Dažādi

                        Darba kārtības punkts

                        Dokumenta atsauce

                        Pārskatītā atļauja izstrādāt ANO Vispārējo tehnisko noteikumu Nr. 16 (Riepas) 2. grozījumu

                        ECE/TRANS/WP.29/AC.3/48/Rev.1

                        Priekšlikums par grozījumiem atļaujā izstrādāt ANO VTN par vispārējām emisijām reālos braukšanas apstākļos

                        ECE/TRANS/WP.29/2019/72

                        Atļauja izstrādāt jaunus ANO VTN par elektrotransportlīdzekļu jaudas noteikšanu (DEVP)

                        ECE/TRANS/WP.29/AC.3/53

               (1)  Visi tabulā minētie dokumenti ir pieejami šeit: http://www.unece.org/trans/main/wp29/wp29wgs/wp29gen/gen2018.html


title: Politikas un drošības komitejas Lēmums (KĀDP) 2019/1164 (2019. gada 2. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja pilnvaru termiņu (EU BAM Rafah/1/2019)

text:
                  8.7.2019

                  LV

                  Eiropas Savienības Oficiālais Vēstnesis

                  L 182/41

         POLITIKAS UN DROŠĪBAS KOMITEJAS LĒMUMS (KĀDP) 2019/1164
         (2019. gada 2. jūlijs),
         ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja pilnvaru termiņu (EU BAM Rafah/1/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Ievērojot Vienotās rīcības 2005/889/KĀDP 10. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus, lai nodrošinātu Eiropas Savienības Robežu palīdzības misijas Rafas šķērsošanas punktā (EU BAM Rafah) politisko kontroli un stratēģisko vadību, tostarp pieņemt lēmumu par misijas vadītāja iecelšanu.

                     (2)

                     PDK 2017. gada 8. decembrī pieņēma Lēmumu (KĀDP) 2017/2430 (2), ar ko par EU BAM Rafah misijas vadītāju laikposmam no 2017. gada 4. decembra līdz 2018. gada 30. jūnijam iecēla Günther FREISLEBEN kungu.

                     (3)

                     PDK 2018. gada 3. jūlijā pieņēma Lēmumu (KĀDP) 2018/1004 (3), ar ko EU BAM Rafah misijas vadītāja Günther FREISLEBEN pilnvaru termiņu pagarināja no 2018. gada 1. jūlija līdz 2019. gada 30. jūnijam.

                     (4)

                     Padome 2019. gada 28. jūnijā pieņēma Lēmumu (KĀDP) 2019/1115 (4), ar ko EU BAM Rafah pilnvaru termiņu pagarināja no 2019. gada 1. jūlija līdz 2020. gada 30. jūnijam.

                     (5)

                     Savienības Augstā pārstāve ārlietās un drošības politikas jautājumos ir ierosinājusi pagarināt EU BAM Rafah misijas vadītāja Günther FREISLEBEN pilnvaru termiņu no 2019. gada 1. jūlija līdz 2020. gada 30. jūnijam,

               IR PIEŅĒMUSI ŠO LĒMUMU.

            1. pants

               EU BAM Rafah misijas vadītāja Günther FREISLEBEN pilnvaru termiņš ar šo tiek pagarināts no 2019. gada 1. jūlija līdz 2020. gada 30. jūnijam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 2. jūlijā

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 327, 14.12.2005., 28. lpp.

            (2)  Politikas un drošības komitejas Lēmums (KĀDP) 2017/2430 (2017. gada 8. decembris) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/2/2017) (OV L 344, 23.12.2017., 9. lpp.).

            (3)  Politikas un drošības komitejas Lēmums (KĀDP) 2018/1004 (2018. gada 3. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja pilnvaru termiņu (EU BAM Rafah/1/2018) (OV L 180, 17.7.2018., 22. lpp.).

            (4)  Padomes Lēmums (KĀDP) 2019/1115 (2019. gada 28. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (OV L 176, 1.7.2019., 6. lpp.).


title: Politikas un drošības komitejas Lēmums (KĀDP) 2019/1165 (2019. gada 2. jūlijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2019)

text:
                  8.7.2019

                  LV

                  Eiropas Savienības Oficiālais Vēstnesis

                  L 182/43

         POLITIKAS UN DROŠĪBAS KOMITEJAS LĒMUMS (KĀDP) 2019/1165
         (2019. gada 2. jūlijs),
         ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (1) un jo īpaši tā 9. panta 1. punktu,
         tā kā:

                     (1)

                     Ievērojot Lēmuma 2013/354/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus Eiropas Savienības Policijas misijas palestīniešu teritorijās (EUPOL COPPS) politiskās kontroles un stratēģiskās virzības nodrošināšanai, tostarp pieņemt lēmumu par misijas vadītāja iecelšanu amatā.

                     (2)

                     PDK 2017. gada 28. septembrī pieņēma Lēmumu EUPOL COPPS/1/2017 (2), ar ko par EUPOL COPPS misijas vadītāju no 2017. gada 1. oktobra līdz 2018. gada 30. jūnijam ieceļ Kauko AALTOMAA kungu.

                     (3)

                     PDK 2018. gada 3. jūlijā pieņēma Lēmumu EUPOL COPPS/1/2018 (3), ar ko pagarina EUPOL COPPS misijas vadītāja Kauko AALTOMAA kunga pilnvaru termiņu no 2018. gada 1. jūlija līdz 2019. gada 30. jūnijam.

                     (4)

                     Padome 2019. gada 28. jūnijā pieņēma Lēmumu (KĀDP) 2019/1114 (4), ar ko EUPOL COPPS pagarina no 2019. gada 1. jūlija līdz 2020. gada 30. jūnijam.

                     (5)

                     Savienības Augstā pārstāve ārlietās un drošības politikas jautājumos ir ierosinājusi pagarināt EUPOL COPPS misijas vadītāja Kauko AALTOMAA kunga pilnvaru termiņu no 2019. gada 1. jūlija līdz 2020. gada 30. jūnijam.

               IR PIEŅĒMUSI ŠO LĒMUMU.

            1. pants
            Ar šo Eiropas Savienības Policijas misijas palestīniešu teritorijās (EUPOL COPPS) misijas vadītāja Kauko AALTOMAA kunga pilnvaru termiņš tiek pagarināts no 2019. gada 1. jūlija līdz 2020. gada 30. jūnijam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 2. jūlijā

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 185, 4.7.2013., 12. lpp.

            (2)  Politikas un drošības komitejas Lēmums (KĀDP) 2017/1802 (2017. gada 28. septembris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2017) (OV L 259, 7.10.2017., 20. lpp.).

            (3)  Politikas un drošības komitejas Lēmums (KĀDP) 2018/1005 (2018. gada 3. jūlijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2018) (OV L 180, 17.7.2018., 23. lpp.).

            (4)  Padomes Lēmums (KĀDP) 2019/1114 (2019. gada 28. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 176, 1.7.2019., 5. lpp.).


title: Komisijas Lēmums (ES) 2019/1168 (2019. gada 5. jūlijs) par Vecāko darba inspektoru komitejas locekļu iecelšanu uz jaunu pilnvaru termiņu

text:
                  8.7.2019

                  LV

                  Eiropas Savienības Oficiālais Vēstnesis

                  L 182/48

         KOMISIJAS LĒMUMS (ES) 2019/1168
         (2019. gada 5. jūlijs)
         par Vecāko darba inspektoru komitejas locekļu iecelšanu uz jaunu pilnvaru termiņu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Komisijas 1995. gada 12. jūlija Lēmumu 95/319/EK, ar ko izveido Vecāko darba inspektoru komiteju (1), un jo īpaši tā 5. pantu,
         ņemot vērā dalībvalstu iesniegtos kandidātu vārdus,
         tā kā:

                     (1)

                     Lēmuma 95/319/EK 5. panta 1. punktā ir paredzēts, ka Komitejā darbojas viens pilntiesīgs loceklis no katras dalībvalsts un ka katram pilntiesīgajam loceklim var iecelt vienu aizvietotāju.

                     (2)

                     Minētā lēmuma 5. panta 2. punktā ir paredzēts, ka pilntiesīgos Komitejas locekļus un to aizstājējus pēc dalībvalstu ieteikuma ieceļ Komisija.

                     (3)

                     Lēmuma 5. panta 3. punktā ir paredzēts, ka Komitejas locekļu pilnvaru termiņš ir trīs gadi un ka viņus var iecelt atkārtoti.

                     (4)

                     Iepriekšējais Komitejas locekļu pilnvaru termiņš beidzās 2018. gada 31. decembrī.

                     (5)

                     Tāpēc Komisijai, pamatojoties uz dalībvalstu priekšlikumiem, uz trīs gadiem jāieceļ minētās Komitejas locekļi,

               IR PIEŅĒMUSI ŠO LĒMUMU.

            1. pants

               (1)   Šā lēmuma pielikumā minētās personas par Vecāko darba inspektoru komitejas pilntiesīgajiem locekļiem un to aizstājējiem tiek ieceltas uz trīs gadiem – no 2019. gada 1. janvāra līdz 2021. gada 31. decembrim.

               (2)   Komitejas locekļu sarakstu informatīvā nolūkā publicē Eiropas Savienības Oficiālajā Vēstnesī.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 5. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 188, 9.8.1995., 11. lpp.

            PIELIKUMS

                        Dalībvalsts

                        Pilntiesīgais loceklis

                        Aizstājējs

                        Beļģija

                        Paul TOUSSEYN

                        Luc VAN HAMME

                        Bulgārija

                        Miroslava ANGELOVA

                        Irena DIMITROVA

                        Čehija

                        Rudolf HAHN

                        Pavel HEISIG

                        Dānija

                        Vibe WEST

                        Annemarie KNUDSEN

                        Vācija

                        Kai-Michael SCHÄFER

                        Helmut GOTTWALD

                        Igaunija

                        Maret MARIPUU

                        Silja SOON

                        Īrija

                        Mark CULLEN

                        P.J. CLAFFEY

                        Grieķija

                        Panagiota KATSAKIORI

                        Chrysoula TOUFEKOULA

                        Spānija

                        Mariá Soledad SERRANO PONZ

                        Adrián GONZÁLEZ MARTÍN

                        Francija

                        Laurent VILBOEUF

                        Jessy PRETTO

                        Horvātija

                        Miroslav BABIĆ

                        Branko MESIĆ

                        Itālija

                        Danilo PAPA

                        Roberta FABRIZI

                        Kipra

                        Anastassios YIANNAKI

                        Aristodemos ECONOMIDES

                        Latvija

                        Renārs LŪSIS

                        Linda MATISĀNE

                        Lietuva

                        Jonas GRICIUS

                        Dalia LEGIENĖ

                        Luksemburga

                        Marco BOLY

                        Patrice FURLANI

                        Ungārija

                        Péter NESZTINGER

                        Dániel MOLNÁR

                        Malta

                        Mark GAUCI

                        Vincent ATTARD

                        Nīderlande

                        M.J. (Marc) KUIPERS

                        Rits DE BOER

                        Austrija

                        Gertrud BREINDL

                        Alexandra MARX

                        Polija

                        Wiesław LYSZCZEK

                        Bogdan DRZASTWA

                        Portugāle

                        Maria Luísa TORRES DE ECKENROTH GUIMARÃES

                        Maria Fernanda FERREIRA CAMPOS

                        Rumānija

                           No 2019. gada 1. janvāra līdz 2. jūnijam:

                        Dantes Ioan BRATU

                        Ioan Cosmin CONSTANTIN

                           No 2019. gada 3. jūnija:

                        Mihail Adrian OPRESCU

                        Slovēnija

                        Jadranko GRLIĆ

                        Slavko KRIŠTOFELC

                        Slovākija

                        Karol HABINA

                        Miroslava MOŠONOVÁ

                        Somija

                        Raimo ANTILA

                        Arto TERONEN

                        Zviedrija

                        Håkan OLSSON

                        Pia ZÄTTERSTRÖM

                        Apvienotā Karaliste

                        David SNOWBALL

                        Kären CLAYTON


Komisijas 16.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9430 - Apollo Management, L.P. / VIVAT) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)